Intermeza egreto

La **Intermeza egreto** (*Egretta intermedia*), **Intermeza ardeo** (*Ardea intermedia*), **Malgranda egreto** aŭ **Flavbeka egreto** (*Mesophoyx intermedia*) estas mezgranda ardeo. Kelkaj taksonomiistoj metas la specion en la genro *Egretta* aŭ *Ardea*. Ĝi estas specio de loĝantaj birdoj el landoj norde de la Golfo de Gvineo kaj orienta Afriko tra la Hindia Subkontinento al Sudorienta Azio kaj orienta Aŭstralio.

## Aspekto 
[eta|maldekstra|En reprodukta plumaro ĉe [Nacia Parko Keoladeo, Bharatpur, Raĝastano, Barato.]]
Tiu specio, kiel kaj la scienca nomo kaj la komuna nomo sugestas, estas intermeza laŭ grando inter la Granda egretardeo kaj pli malgrandaj blankaj egretoj kiaj la Malgranda egreto kaj la Bovardeo, kvankam pli proksima al la Malgranda ol al la Granda. Ĝi estas ĉirkaŭ 56–72&nbsp;cm longa kun enverguro de 105–115&nbsp;cm kaj pezo de ĉ. 400 g, kun tutblanka plumaro, ĝenerale malhelaj kruroj kaj dikeca flava (al oranĝecflava) beko. Reproduktaj birdoj povas havi ruĝecan aŭ nigran bekon, verdecflavajn bridojn, izolajn fadenecajn plumojn en sia brusto kaj dorso, kaj senkolore flavan aŭ rozkoloron en supraj kruroj (kun regiona variado). Irisoj estas flavaj. Ambaŭ seksoj estas similaj, do ne estas seksa duformismo.

### Diferencoj el la Granda egreto 
eta|maldekstra|Kapa detalo de Intermeza egreto.
eta|dekstra|Skiza komparo inter birdoj de Intermeza kaj Grandaj egretoj
eta|Plenkreskulo nutranta junulon.
eta|Kapa detalo.
La nereproduktantaj koloroj estas similaj, sed la Intermeza egreto estas pli malgranda, kun kollongo iom malpli ol la korpolongo, iome kupoleca kapo, kaj pli mallonga, pli dika beko. La Granda egreto havas rimarkindan kurbon ĉe la mezo de ties kolo, kaj la pinto de ties pli longa beko preskaŭ linias kun la ebena kapopinto. Detale la nuda haŭtaĵo de la brido de la Granda egretardeo etendas en pli dageca formo trans la okulloko, dum tiu de la Intermeza estas malpli pinteca kaj finas sub la okulo. La Intermeza tendencas gvati stare rekte havante kolon etendita antaŭen. La Granda estas pli pacienca, ofte adoptante flankenklinan unuokulan sintenon.

### Diferencoj el la Malgranda egreto 
La Malgranda egreto havas flavajn piedojn kaj nigran bekon. Ili ofte kuras post fiŝon en neprofunda akvo. Reproduktaj birdoj havas longajn nuptajn plumojn el la nuko.

## Kutimaro 
La Intermeza egreto gvatas sian predon laŭmetode en neprofundaj marbordaj aŭ nesalakvaj akvareoj, inklude inunditajn kampojn (rizkampoj). Ili manĝas fiŝojn, ranojn, krustulojn kaj insektojn.

Ili ofte nestumas en kolonioj kun aliaj ardeoj kaj aliaj akvobirdoj, kutime sur platformoj el bastonetoj en arboj aŭ arbustoj kaj foje eĉ sur rokaroj. La nesto estas platformo el branĉetoj, junkoj kaj herboj. La ino demetas 2 al 5 bluecajn ovojn, sed la ovarkvanto varias depende el la regiono. La kovado daŭras 24 al 27 tagojn. La junuloj restas ĉeneste dum tri semajnoj.

## Populacio 
Nur en la Nacia parko Kakaduo, Aŭstralio, estas du kolonioj kun 1.800 kaj 3.000 al 4.000 nestoj.

## Subspecioj 
EStas tri subspecioj:
* *Mesophoyx intermedia intermedia* - el Japanio al Barato kaj Grandaj Sundaj Insuloj de Indonezio
* *Mesophoyx intermedia plumifera* - el Novgvineo, al orienta Indonezio kaj Aŭstralio
* *Mesophoyx intermedia brachyrhyncha* - el Afriko sude de Saharo

## Referencoj
### Aliaj referencoj 
* *Birds of The Gambia* de Barlow, Wacher kaj Disley, ISBN 1-873403-32-1
* *Birds of India* de Grimmett, Inskipp kaj Inskipp, ISBN 0-691-04910-6
* Bernhard Grzimek: *Grzimeks Tierleben.* München 1993.
* Bikram Grewal: *Vögel in Indien und Nepal.* Gießen 2000.
* Hermann Heinzel u.a.: *Pareys Vogelbuch. Alle Vögel Europas, Nordafrikas und des Mittleren Ostens.* Berlin 1992.
* P. J. Higgins (Hrsg): *Handbook of Australian, New Zealand & Antarctic Birds*, Band 1, Ratites to Ducks, Oxford University Press, Oxford 1990, ISBN 0-19-553068-3

## Eksteraj ligiloj 
* (Intermediate Egret = Intermeza egreto) Yellow-billed Egret - Speciteksto en The Atlas of Southern African Birds

## Bildaro 

Image:Intermediate Egret day95.ogg|Manĝante muson, SOr Kvinslando, Aŭstralio
Image:Intermediate Egret (Mesophoyx intermedia) at Bharatpur I IMG 5704.jpg|Gvate en nereprodukta plumaro ĉe Nacia Parko Keoladeo, Bharatpur, Raĝastano, Barato.
Image:Intermediate Egret (Mesophoyx intermedia) in Hyderabad W2 IMG_4975.jpg|Alvoke montrante klare la verdecan bridon, Hajderabado, Barato.
Image:Intermediate Egret (Mesophoyx intermedia) in Hyderabad W IMG_4981.jpg|KApo, kolo kaj brido, Hajderabado, Barato.
Image:Intermediate Egret (Mesophoyx intermedia)- In Breeding plumage at Bharatpur I IMG 5617.jpg |Reprodukta plumaro ĉe Nacia Parko Keoladeo, Bharatpur, Raĝastano, Barato.
Image:Intermediate Egret (Mesophoyx intermedia)- In Breeding plumage at Bharatpur I IMG 5350.jpg| Reprodukta plumaro ĉe Nacia Parko Keoladeo, Bharatpur, Raĝastano, Barato.
Image:Intermediate Egret (Mesophoyx intermedia) at Bharatpur I IMG 5705.jpg|Gvate ĉe Nacia Parko Keoladeo, Bharatpur, Raĝastano, Barato.
File:Intermediate Egret (Mesophoyx intermedia) W IMG 6634.jpg|Ĉe Hodal, Faridabado, Harjano, Barato.
File:Intermediate Egret (Mesophoyx intermedia) W IMG_6625.jpg|Ĉe Hodal, Faridabado, Harjano, Barato.
Image:Intermediate Egret 02.jpg|Nereprodukta plumaro
Image:Intermediate Egret.jpg|Gvate
Image:Egret's tongue.JPG|Egreto montrante sian langon
Dosiero:Egretta intermedia.JPG
Dosiero:Egrets in AP W IMG 4219.jpg|Aro en Barato
Dosiero:Mesophoyx intermedia -Phillip Island, Victoria, Australia -flying-8.jpg|Dumfluge subspecio *plumifera*
Ardea intermedia brachyrhyncha MHNT.ZOO.2010.11.52.9.jpg| *Ardea intermedia brachyrhyncha* - MHNT

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Azio
Kategorio:Birdoj de Afriko
Kategorio:Birdoj de Oceanio